CPALL ไตรมาส 3 ต่ำคาด! เจอพิษโควิด ทุบกำไรทรุด 63% เหลือ 1.4 พันลบ.
CPALL ไตรมาส 3 ต่ำคาด! เจอพิษโควิด-19 ฉุดรายได้ขายลด-ต้นทุนเพิ่ม ทำกำไรทรุด 63% เหลือ 1.4 พันลบ. จากปีก่อนกำไร3.9 พันลบ. ส่วนงวด 9 เดือนกำไร 6.28 พันลบ. ลด 50% จากปีก่อนกำไร 1.25 หมื่นลบ.
CPALL ไตรมาส 3 ต่ำคาด! เจอพิษโควิด ทุบกำไรทรุด 63% เหลือ 1.4 พันลบ. จากปีก่อนกำไร 3.9 พันลบ. ส่วนงวด 9 เดือนกำไรลด 50%
11 พ.ย. 2564

บริษัท ซีพี ออลล์ จำกัด (มหาชน) หรือ CPALL รายงานผลการดำเนินงาน ไตรมาส3/2564 สิ้นสุด วันที่ 30 กันยายน 2564 ดังนี้

โดยผลการดำเนินงานไตรมาสดังกล่าว CPALL มีรายได้รวม 130,344 ล้านบาท ลดลงจากไตรมาสเดียวกันของปีก่อน คิดเป็นร้อยละ 3.8 มีกำไรลดลงเนื่องจากมาจากรายได้จากการขายและบริการลดลงต่อเนื่องและต้นทุนในการบริหารจัดการคลังสินค้าที่เพิ่มขึ้น อันเป็นผลกระทบสืบเนื่องของการแพร่ระบาด COVID-19 และส่งผลให้สัดส่วนกำไรขั้นต้นลดลง โดยมีอัตรากำไรขั้นต้น คิดเป็นร้อยละ 21.0 ลดลงจากร้อยละ 22.0 จากไตรมาสเดียวกันของปีก่อน
ขณะที่ก่อนหน้านี้บล.เอเชีย เวลท์ ระบุในบทวิเคราะห์ (15 ต.ค.2564) แนวโน้มกำไรสุทธิไตรมาส 3/2564 ถูกกดดันจากการแพร่ระบาด COVID-19 โดยคาดกำไรสุทธิไตรมาส 3/2564 อยู่ที่ 2,072 ล้านบาท ลดลง 48% เมื่อเทียบจากปีก่อน และ 5% เมื่อเทียบจากไตรมาสก่อน และคาดรายได้รวมอยู่ที่ 126,860 ล้านบาท ลดลง 2% เมื่อเทียบจากปีก่อน และ 4% เมื่อเทียบจากไตรมาสก่อน
ทั้งนี้ประเมิน SSSG ในช่วงไตรมาส 3/2564 ลดลง 10% เมื่อเทียบจากปีก่อน เทียบกับไตรมาส 3/2563 ที่หดตัว 14.3% เมื่อเทียบจากปีก่อน และไตรมาส 2/2564 เติบโต 2.1% เมื่อเทียบจากปีก่อน จากการแพร่ระบาดของ COVID-19 ทำให้ภาครัฐออกมาตรการล็อกดาวน์อีกครั้ง ส่งผลให้ผู้บริโภคหลีกเลี่ยงการออกจากบ้านและเดินทางท่องเที่ยวลดลง รวมถึงมีการลดเวลาเปิดทำการของร้านสะดวกซื้อ (ปิด 20.00-4.00 น.)
นอกจากนี้คาดว่าจะรับรู้ส่วนแบ่งขาดทุนจากโลตัส 160 ล้านบาท เพิ่มขึ้นจากไตรมาส 2/2564 ที่ขาดทุน 129 ล้านบาท จากมาตรการล็อกดาวน์เช่นกัน อย่างไรก็ตามเราคาดดอกเบี้ยจ่ายในช่วงไตรมาส 3/2564 ลดลงเมื่อเทียบจากไตรมาสก่อน จากการรีไฟแนนซ์ Bridging Loan ที่ใช้ซื้อโลตัส ทำให้ต้นทุนทางการเงินลดลง